Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 19

от заседание на Комисия ”Професионална квалификация и 
информационни технологии”,
проведено на 27.06.2022 г.

Днес, 27.06.2022 г. /понеделник/ от 15:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА - отсъства 
ДАНИЕЛА МАРЧЕВА - отсъства
СВЕТЛАНА БОШНАКОВА
СЕВДАЛИН МАВРОВ	

Тодор Събчев – директор на дирекция „ИТСС“, Анелия Чомакова – началник отдел „ИО“ в дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1.	 Писмо от министъра на правосъдието относно съгласуване на информационната система за избор на членове на Висшия съдебен съвет съгласно чл.360б от Закона за съдебната власт. 

Комисия „Професионална квалификация и
информационни технологии”
Р Е Ш И :

1.1. Възлага на дирекция ИТСС да събере, окомплектова и предостави на КПКИТ всички материали, имащи отношение към системата за гласуване на членове на ВСС от професионалната квота за периода от нейното създаване и внедряване до датата на днешното решение. Да се включат материалите от оперативната програма, чрез която е финансирана програмата, всички обществени поръчки, касаещи системата, всички договори с разработчика, всички договори за поддръжка на системата, технически задания и спецификации, одити и одитни доклади, както и всички решения и протоколи на Пленума на ВСС и ресорната комисия по повод създаването, внедряването, одитирането и поддържането на системата.
1.2. Да се изпратят запитвания до одитиращата фирма и фирмата, която извършва договора за поддръжка на системата дали са съгласни да се оповестят публично на интернет сайта на ВСС доклада от одита, договорите за извършването на одита и поддръжката на системата с оглед на търговска конфиденциалност.
1.3. Дирекция ИТСС да изготви доклад относно това при публикуване на материалите на интернет сайта на ВСС какви могат да бъдат евентуалните проблеми от гледна точка на сигурността на системата.
1.4. Да се изпрати запитване до Министерството на електронното управление с въпрос за становище защо за нуждите на съгласуването на системата им е необходим сорс кода на системата?
1.5. Дирекция ИТСС да изготви и становище към доклада по т.1.3 с отговор на въпроса какви са евентуалните последствия от това да се предаде сорс кода на системата на Министерство на електронното управление с оглед на сигурността, както и да изготви становище към доклада при хипотезата, че се притежава сорс кода какви са възможностите за промени и модификации в програмата. Да се разясни какво представлява сорс кода на системата и какви възможности дават неговото притежание.
1.6. След изготвянето на доклада по т. 1.3 и приемането му, КПКИТ да изпрати запитвания до Правна Дирекция на ВСС и до Правна комисия на ВСС с молба за становища относно същността и механизма на съгласуването на системата с Министерство на правосъдието и Министерство на електронното управление, като се има предвид, че системата е разработена и внедрена от Пленума на ВСС през 2015 година, когато такива изисквания в ЗСВ не съществуваха. Да се има и предвид, че ВСС е притежател на авторските права върху системата и отговорът на Дирекция ИТСС по отношение на сорс кода на системата.
1.7. Всички материали и доклада по т. 1.3, които е изготвила Дирекция ИТСС да бъдат предоставени на Дирекция Правна към АВСС и на Комисията по правни въпроси към Пленума на Висшия съдебен съвет за запознаване и изготвяне на техните становища.
1.8. След като се получат материалите по горните точки, КПКИT да вземе решение за предложение за съгласуване или несъгласуване на системата с Министерство на правосъдието и Министерство на електронното управление, което да бъде внесено на Пленум на ВСС.

2.	Отговор от Министерство на правосъдието относно поискана информация за Регламент (ЕС) 2020/1783 и Регламент (ЕС) 2020/1784.

Комисия „Професионална квалификация и
информационни технологии”
Р Е Ш И :

2.1. Изпраща материалите по точката на Комисия „Съдебна карта, натовареност и съдебна статистика” към Съдийската колегия на Висшия съдебен съвет, за преценка относно включването на Регламент (ЕС) 2020/1783 и Регламент (ЕС) 2020/1784 в статистическите отчетните форми за работа на съдилищата.
2.2. Изпраща материалите по точката на работната група, сформирана с решение на Пленума на Висшия съдебен съвет по протокол №26 от 22.10.2020 г. за изразяване на мнение относно необходимостта от надграждане на ЕИСС.
2.3. Решението по т.2.2 да се изпрати на членовете на работната група чрез отдел ЕИСС.

3.	Извлечение от протокол № 19/11.05.22 г. от дистанционното заседание на СК на ВСС относно предложения във връзка с изпълнение на решение по т. 4 от Протокол 34/05.10.21г. на СК на ВСС.

Комисия „Професионална квалификация и
информационни технологии”
Р Е Ш И :

3.1. Отлага точката за следващото заседание на Комисия „Професионална квалификация и информационни технологии“ към Пленума на ВСС.

4.	Извлечение от протокол № 22/31.05.22 г. на СК на ВСС относно предложение във връзка с изпълнение на решение по т. 4 от Протокол 34/05.10.21г. на СК на ВСС.

Комисия „Професионална квалификация и
информационни технологии”
Р Е Ш И :

4.1. Отлага точката за следващото заседание на Комисия „Професионална квалификация и информационни технологии“ към Пленума на ВСС.

5.	Писмо от „Лийд Вижън“ ЕООД с приложен приемо-предавателен протокол относно изпълнение на договор за изготвяне на проект „Създаване на цялостна ИТ стратегия за цифрова трансформация на дейността на органите на съдебната власт“.

Комисия „Професионална квалификация и
информационни технологии”
Р Е Ш И :

5.1.	 Приема за сведение материалите по точката.

6.	Писмо от Министерство на правосъдието относно проект „Изграждане на средства за видеоконферентни връзки и тяхното използване във фазите на досъдебно и съдебно производство, включително и при трансгранично сътрудничество в правораздаването“.
	Комисия се е произнесла със свое решение по пр. № 10/04.04.2022 г., т. 1,  поради което

Комисия „Професионална квалификация и
информационни технологии”
Р Е Ш И :

6.1	Потвърждава решението си по т. 1 от заседание на Комисията, по протокол № 10/04.04.2022 г.
6.2	Изпраща решението по т.6.1. на министъра на правосъдието.
6.3	Изпраща решението по т.6.1. на Комисията по правни въпроси към Пленума на Висшия съдебен съвет, за сведение.

7.	Искане от и.ф. административен ръководител на Районен съд - Поморие за осигуряване на средства за закупуване на 1 бр. МФУ.

Комисия „Професионална квалификация и
информационни технологии”
Р Е Ш И :

7.1. Искането от и.ф. административен ръководител на Районен съд - Поморие за осигуряване на средства за закупуване на 1 бр. МФУ на стойност 840 лв. с ДДС, е целесъобразно.
7.2. Изпраща решението по т.7.1. ведно с мотивиран доклад на Комисия „Бюджет и финанси" към Пленума на ВСС, по компетентност.

8.	Писмо от административния ръководител на Районен съд – Монтана относно информация за квалифицирани електронни подписи на служителите, работещи в бюрата за съдимост при районните съдилища.

Комисия „Професионална квалификация и
информационни технологии”
Р Е Ш И :

8.1.	Приема за сведение писмото от административния ръководител на Районен съд – Монтана относно информация за квалифицирани електронни подписи на служителите, работещи в бюрата за съдимост при районните съдилища.

9.	Писмо от и.ф. административен ръководител на Районен съд – Павликени относно информация за квалифицирани електронни подписи на служителите, работещи в бюрата за съдимост при районните съдилища.

Комисия „Професионална квалификация и
информационни технологии”
Р Е Ш И :

9.1.	Приема за сведение писмото от и.ф. административен ръководител на Районен съд – Павликени относно информация за квалифицирани електронни подписи на служителите, работещи в бюрата за съдимост при районните съдилища.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/

ЧЛЕНОВЕ:
				БОЯН НОВАНСКИ: /п/

				СВЕТЛАНА БОШНАКОВА: /п/

				СЕВДАЛИН МАВРОВ: /п/